**A Marcali Szociális és Egészségügyi Szolgáltató Központ**

**Család- és Gyermekjóléti Központja**

(8700 Marcali, Dózsa György u. 9.)

**1 fő esetmenedzsert keres**

Jogviszony időtartama: határozott idejű (2023.03.31-ig) közalkalmazotti jogviszony.

Foglalkoztatás jellege: teljes munkaidő

A munkavégzés helye: Marcali Járás

A munkakörbe tartozó alapvető feladatok:

* Tevékenysége révén szociális segítőmunkával, a szociális munka módszereinek és eszközeinek felhasználásával járuljon hozzá a gyermekek testi, érzelmi és erkölcsi fejlődésének, jólétének, a családban történő nevelésének elősegítéséhez, a veszélyeztetettség megelőzéséhez és a kialakult veszélyeztetettség megszüntetéséhez, valamint a családjából kiemelt gyermek családba történő visszahelyezésének elősegítéséhez.
* A szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára nyújtson szolgáltatást: feladata a helyzethez vezető okok megelőzése, a krízishelyzet megszüntetése, valamint az életvezetési képesség megőrzésének segítése.
* A fenti feladatok megvalósítása érdekében esetmenedzseri tevékenységek ellátása.

Illetmény és juttatások: az illetmény megállapításáról a Közalkalmazottak jogállásáról szóló 1992. évi XXXV. sz. törvény és a 257/2000. (XII.26.) Korm. rendelet rendelkezik.

Pályázati feltételek:

* főiskolai vagy egyetemi végzettség a 15/1998.(IV.30.) NM rendelet 2.sz. melléklet, II. rész 1.fejezet 1/a. pontja szerint felsőfokú szociális alapvégzettség, okleveles pszichológus, pszichopedagógus, mentálhigiénés szakképzettség, gyermekvédelmi pszicho-patrónus, viselkedéselemző, szociológus, családterápiás konzultáns, családterapeuta, kognitív- és viselkedésterápiás konzultáns, család- és gyermekvédelem szakos pedagógus vagy gyermek- és ifjúságvédelmi tanácsadó oklevéllel rendelkező: nevelőtanár, pedagógus, pedagógiai előadó, okleveles emberi erőforrás tanácsadó, gyógypedagógus, védőnő, teológus, hittanár, hittantanár, okleveles pasztorális tanácsadó/okleveles pasztorális tanácsadó és szervezetfejlesztő szakember
* magyar állampolgárság,
* büntetlen előélet, nem áll foglalkozástól vagy tevékenység eltiltás hatálya alatt
* felhasználói szintű számítógép ismeret
* B kategóriájú jogosítvány

Pályázat részeként benyújtandó iratok, igazolások:

* fényképes szakmai önéletrajz
* végzettséget igazoló dokumentum másolata
* motivációs levél
* pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul

Jelentkezési határidő: **2021. február 02.**

A pályázat benyújtásának módja: Postai úton, az álláspályázatot kiíró intézmény címére, a borítékra írva a pályázati adatbázisban szereplő azonosító számot (IG/7-1/2021.), vagy a pályázott munkakör (esetmenedzser) megnevezését, vagy személyesen.

**A pályázatok elbírálásának határideje: 2021. február 12.**

**Az állás a pályázatok elbírálását követően azonnal betölthető.**

Érdeklődni lehet Hámos Zsuzsanna szakmai vezetőnél személyesen, vagy telefonon a 85/311-102, 510-355-ös telefonszámon.

A pályázati kiírás további közzétételének helye:

[www.tavitv.hu](http://www.tavitv.hu)

[www.kozigallas.gov.hu](http://www.kozigallas.gov.hu)

[www.marcali.hu](http://www.marcali.hu)